Walter Runciman

Walter Runciman, 1st Viscount Runciman of Doxford, (født 19. november 1870 i South Shields, død 14. november 1949) var en britisk forretningsmann og en ledende liberal politiker i Storbritannia 1900-1930. Han ble valgt inn i Underhuset første gang i 1899. Han var medlem av den britiske regjeringen fra 1908 til 1916 (Herbert Asquiths kabinett) først som undervisningsminister, fra 1911 som landbruksminister og som handelsminister fra 1914. Han ble på ny handelsminister i 1931 til 1937. Runciman var President for Det kongelige råd (Lord President of the Council) 1938-1939.

På 1920-tallet var han en ivrig motstander av Lloyd George. Før andre verdenskrig ledet han på vegne av Neville Chamberlain en uoffisiell kommisjon (Runciman Mission to Czechoslovakia) som skulle finne en løsning på den innenrikspolitiske situasjonen i Tsjekkosovakia. I september 1938 hadde han fått regjeringen i Praha med på indre selvstyre for Sudetenland.

Verk 
 Liberalism as I see it, 1927

Referanser

Eksterne lenker 
 
 

Britiske politikere